
PARLAMENTUL ROMÂNIEI
             CAMERA DEPUTAŢILOR                                        SENAT
	COMISIA JURIDICĂ, 
DE DISCIPLINĂ ŞI IMUNITĂŢI   
        Nr.31/127/2009 
        PL-x 44/2009                              
	COMISIA JURIDICĂ, DE NUMIRI, DISCIPLINĂ, IMUNITĂŢI ŞI VALIDĂRI
          Nr. XIX/115/2009 
          Bucureşti, 11.02.2009        


AVIZ  COMUN

asupra  proiectului Legii bugetului de stat pe anul 2009
În conformitate cu  prevederile  art.1 pct.2 şi art.9 din Regulamentul şedinţelor comune ale Camerei  Deputaţilor şi  Senatului, Comisiile  juridice ale  celor două Camere ale  Parlamentului au  fost sesizate, spre dezbatere  şi  avizare, cu Proiectul  Legii  bugetului  de stat  pe  anul 2009, trimis de Guvern.
Potrivit prevederilor art.61 din Regulamentul Camerei Deputaţilor, republicat, şi art.67 din Regulamentul Senatului, cu modificările şi completările ulterioare, membrii celor două Comisii, având cvorumul îndeplinit, au  examinat proiectul de lege menţionat  mai  sus în şedinţa din 11 februarie 2009 .
Cele două comisii au analizat Proiectul Legii bugetului de stat pe anul 2009 şi anexele la acesta cu privire la proiectele de buget ale Înaltei Curţi de Casaţie şi  Justiţie, Consiliului Superior al Magistraturii, Curţii Constituţionale, Consiliului Legislativ, Avocatului Poporului, Ministerului Justiţiei, Ministerului Public, Consiliului Naţional pentru Studierea Arhivelor Securităţii, Autorităţii Naţionale pentru Supravegherea Datelor cu  Caracter Personal şi Agenţiei Naţionale de Integritate.

La lucrările celor două Comisii, au participat, în calitate de invitaţi, reprezentanţi din partea următoarelor instituţii publice: Înalta Curte de Casaţie şi  Justiţie, Consiliul Superior al Magistraturii, Curtea Constituţională, Consiliul Legislativ, Avocatul Poporului, Consiliul Naţional pentru Studierea Arhivelor Securităţii, Ministerul  Justiţiei şi Libertăţilor Cetăţeneşti, Ministerul Public, Autoritatea Naţională pentru Supravegherea Datelor cu Caracter Personal, Agenţia Naţională de Integritate şi Ministerul Finanţelor Publice. 
La această iniţiativă legislativă s-au depus amendamente de către domnii deputaţi Gigel Ştirbu, Cristian Buican, Cristian Sorin Dumitrescu, Angel Tîlvăr,  Nicolae Ciprian Nica şi de către domnii senatori Miron Tudor Mitrea şi Emilian Francu. Domnii deputaţi Eugen Nicolicea şi Mate Andras Levente au formulat un amendament oral, în cursul dezbaterilor.

În  urma dezbaterilor  şi a opiniilor  exprimate, membrii celor două Comisii juridice au hotărât, cu unanimitate de voturi, să  avizeze favorabil proiectul Legi bugetului de stat pe  anul 2009 şi anexele la acesta cu privire la proiectele de buget ale Înaltei Curţi de Casaţie şi  Justiţie, Consiliului Superior al Magistraturii, Curţii Constituţionale, Consiliului Legislativ, Avocatul Poporului, Ministerul  Justiţiei şi Libertăţilor Cetăţeneşti, Ministerului Public, Consiliului Naţional pentru Studierea Arhivelor Securităţii, Autorităţii Naţionale pentru Supravegherea Datelor cu Caracter Personal şi Agenţiei Naţionale de Integritate. Amendamentele respinse sunt redate în anexa la prezentul aviz. 
În raport cu  obiectul şi conţinutul său, proiectul de lege  face  parte  din categoria  legilor ordinare, urmând a fi adoptat cu  respectarea prevederilor art.76 alin.(2) din Constituţia României, republicată.
                          PREŞEDINTE,                                     PREŞEDINTE,

                  Deputat Daniel BUDA                           Senator Toni GREBLĂ
Anexa 
AMENDAMENTE RESPINSE:
	Nr. crt.
	Textul proiectului de lege
	Amendament propus

 (autorul amendamentului)


	Motivare/Sursa de finanţare
	Motivele respingerii

	1.
	Ministerul Justiţiei şi Libertăţilor Cetăţeneşti Anexa 3/17/02 grupa 71, art. 01, alin 01, Active fixe


	Poziţia 30 Olt

Se propune alocarea sumei de 3.500.000 lei pentru înfiinţarea Judecătoriei Scorniceşti, oraşul Scorniceşti, judeţul Olt

Autori: deputat PNL Gigel Ştirbu


	Necesitatea asigurării unor condiţii de lucru decente şi un spaţiu adecvat lucrului cu cetăţenii.

Sursa de finanţare: Bugetul Administraţiei Prezidenţiale
	 Prin vot, membrii celor două Comisii juridice au considerat că amendamentul nu se justifică întrucât există o hotărâre a Tribunalului Olt prin care judecătoria Scorniceşti a fost desfiinţată. Oportunitatea reînfiinţării acestei judecătorii trebuie să se realizeze la nivelul unei decizii a Consiliului Superior al Magistraturii.

	2.
	Legea Bugetului de stat, capitolul 66.01 Ordine Publică şi Siguranţă Naţională – Ministerul Justiţiei şi Libertăţilor Cetăţeneşti 
	Se propune suplimentarea cu 5.000 mii lei a bugetului Ministerului Justiţiei şi Libertăţilor Cetăţeneşti pentru construirea Palatului de Justiţie al judeţului Vrancea. 

Autori: senator Miron Tudor Mitrea şi deputaţii Cristian Sorin Dumitrescu,  Angel Tîlvăr şi Nicolae Ciprian Nica


	 Motivare: 

Actualul sediu al Tribunalului Vrancea şi al Judecătoriei Focşani este o clădire de patrimoniu care se află încadrată în clasa 1 de risc seismic şi, conform raportului expertului tehnic atestat, trebuie consolidată în regim de urgenţă deoarece, în acest moment, este în pericol de prăbuşire.

Totodată, clădirea în care îşi desfăşoară activitatea Parchetele de pe lângă Tribunalul Vrancea şi Judecătoria Focşani este subiectul unui proces de revendicare. 

În sediul Palatului de Justiţie îşi vor desfăşura activitatea Tribunalul Vrancea, Judecătoria Focşani şi Parchetele de pe lângă Tribunalul Vrancea şi Judecătoria Focşani. 

Sursa de finanţare: Fondul de rezervă al Guvernului.
	Prin vot, membrii celor două Comisii juridice au considerat că amendamentul nu se justifică întrucât nu există un proiect de finanţare înscris în bugetul de stat în acest sens.

	3.
	Ministerul Justiţiei şi Libertăţilor Cetăţeneşti Anexa 3/17/02  gr. 71 art. 01 alin 01 Active fixe

	Poziţia 40 Judeţul Vâlcea 

Se propune suplimentarea sumelor alocate  pentru Judeţul Vâlcea în vederea realizării următoarelor obiective de investiţii :

 „Achiziţionare teren în vederea construirii unui nou sediu pentru Judecătoria Horezu”, Horezu,   cu suma de 1.285 mii lei RON

„Achiziţionare clădire pentru sediul Judecătoriei Drăgăşani”, oraşul Drăgăşani   cu suma de 308 mii lei RON

        Autori:

Deputat PNL Cristian Buican                                                                                                       Senator PNL Emilian Francu

	Sumele sunt necesare pentru îmbunătăţirea infrastructurii şcolare.

Sursa de finanţare: Bugetul Administraţiei Prezidenţiale.
	Prin vot, membrii celor două Comisii juridice au considerat că amendamentul nu se justifică pentru următoarele considerente:
1) În ceea ce priveşte achiziţionarea unui teren pentru construirea unui sediu nou pentru judecătoria Horezu, există un litigiu pe rolul instanţelor judecătoreşti ceea ce împiedică alocarea de fonduri în acest sens.

2) Referitor la achiziţionarea unei clădiri pentru sediul Judecătoriei Drăgăşani, deja s-au prevăzut în Bugetul de stat pe anul 2009 sume în această direcţie.



	4.
	Ministerul Public 

Anexa nr. 3/29

Titlul „Cheltuieli de personal”

Suma:  603.550 mii lei.


	Ministerul Public 

Anexa nr. 3/29
Titlul „Cheltuieli de personal”
Pentru funcţionarea normală a activităţii Ministerului Public este necesară suplimentarea fondurilor la cu suma de 325.938 mii lei.

Autori: 
deputat PSD Eugen Nicolicea  

deputat UDMR Mate Andras Levente 
	Limita stabilită, pentru cheltuieli de personal de 503.271 mii lei nu cuprinde:  


a) Fondurile necesare plăţii drepturilor de natură salarială aferente titlurilor executorii prevăzute de OUG nr. 75 din 11 iunie 2008, privind stabilirea de măsuri pentru soluţionarea unor aspecte financiare în sistemul justiţiei, care la data de 23.01.2009  sunt în sumă de 310.632 mii lei (250.632 mii lei în evidenţele Ministerului Finanţelor Publice + 60.000 mii lei calculaţi pentru sentinţe care intră sub incidenţa OUG nr.75/2008, dar care au fost transmise PÎCCJ şi calculate ulterior raportării la MFP).


Este necesară cel puţin includerea în bugetul anului 2009 a sumelor brute cuvenite personalului Ministerului Public, în acest mod reducându-se creşterea sumelor datorate cu titlu de actualizare cu rata inflaţiei. Acestea se cifrează la 260.000 mii lei. 

b) Fondurile necesare plăţii drepturilor de natură salarială stabilite prin sentinţe care intră sub incidenţa OG nr.22/2002 în sumă de 73.033 mii lei.

Aceste titluri executorii ale personalului din sistemul justiţiei beneficiază de termenul de plată prevăzut de OUG nr.225/2008, după data de 31.3.2009.

Este necesară cel puţin includerea în bugetul anului 2009 a sumelor brute cuvenite personalului Ministerului Public, în acest mod reducându-se creşterea sumelor datorate cu titlu de actualizare cu rata inflaţiei, respectiv 58.938 mii lei.

c) Fondurile necesare plăţii salariilor de merit de 3.000 mii lei.

Motivăm prin faptul că acestea se aplică unui număr redus de personal din cadrul categoriilor: personal auxiliar de specialitate şi conex, personal contractual şi funcţionari publici, la o pondere de aproximativ 18% din posturile ocupate. 

d) Fondurile necesare plăţii orelor suplimentare în sumă de 4.000 mii lei.

Activitatea unităţilor Ministerului Public are un  caracter operativ, de plata orelor suplimentare pot beneficia numai categoriile enunţate mai sus, cu preponderenţă personalul auxiliar de specialitate şi conex. Regula compensării cu timp liber corespunzător nu poate fi aplicată fără afectarea normalei funcţionări a unităţilor de parchet, pentru că activităţile sunt specializate, anumite posturi sunt unice (tehnician criminalist, conducător auto); în activitatea de urmărire penală Direcţia de Investigare a Infracţiunilor de Criminalitate Organizată şi Terorism şi Direcţia Naţională Anticorupţie, ca şi parchetele de pe lângă tribunale care au competenţa generală de investigare a infracţiunilor de mare violenţă nu pot evita efectuarea orelor suplimentare prin întreruperea anchetelor, nici „programa” recuperarea prin timp liber corespunzător, pentru că măsurile procesuale şi termenele procesuale impun ritmicitate în soluţionarea fiecărei cauze, iar pe de altă parte Ministerul Public se confruntă cu o supraîncărcare a volumului de activitate în general. 

Personalul auxiliar de specialitate are ca atribuţie şi introducerea cauzelor în evidenţele informatizate ale parchetelor, în conformitate cu Strategia de informatizare a sistemului judiciar, în prezent fiind, în implementare şi operaţionale, 3 aplicaţii informatice de evidenţă a cauzelor (ECRIS, baza de date în domeniul proprietăţii intelectuale, Arhiva electronică).

Cele descrise mai sus ca argumente pentru alocarea creditelor cu aceste destinaţii au corespondent în dispoziţiile Legii nr.567/2004, privind statutul personalului auxiliar de specialitate al instanţelor judecătoreşti şi al parchetelor de pe lângă acestea, în dispoziţiile Ordonanţa Guvernului   nr. 8 din 24 ianuarie 2007 privind salarizarea personalului auxiliar din cadrul instanţelor judecătoreşti şi al parchetelor de pe lângă acestea, precum şi din cadrul altor unităţi din sistemul justiţiei, Ordonanţa  Guvernului nr. 6 din 24 ianuarie 2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007 (cu modificările ulterioare), nefiind drepturi care pot fi acordate (cu caracter facultativ), ci cuvenite pentru compensarea muncii suplimentare, inerentă activităţii din sectorul justiţiei.
	Prin vot, membrii celor două Comisii juridice au considerat că amendamentul nu se justifică întrucât sumele prevăzute în proiectul Bugetului de stat pe anul 2009 sunt acoperitoare pentru necesităţile Parchetului General.

